માનવ સ્વભાવની વાત કરીએ તો જરૂર કહી શકાય કે ‘તુંડે તુંડે મતિભિન્ના’ સૌનો અલગ અભિપ્રાય સૌને પોતાની વાત સાચી લાગે છે. એટલું જ નહીં એ બીજા લોકો પણ સ્વીકારે તેવો દુરાગ્રહ સેવે છે. જગતના મોટાભાગના ઝઘડા તેમાંથી જ આકાર પામતા રહે છે. માનવ સ્વભાવ વિચિત્ર ગણાય છે. સાચા અને ખોટા વચ્ચેનો ભેદ જો પારખી શકાય તો જગતમાં સર્વત્ર શાંતિ છવાયેલી હોત. માનવીના આવા સ્વભાવગત લક્ષણની વાત કરતા મરીઝ આ શે’રમાં કહે છે કે માણસ કામ જરૂર કરે છે પરંતુ ટાઇમ મેનેજમેન્ટના અભાવે બધુ બેચરાઇ જાય છે. કહેવાય છે કે તમાશાને તેડું નથી હોતું. આપણે કોઇ ભારે વજનવાળો કબાટ ખસેડવો હોય તો આસપાસ રહેનારા કે સંબંધીને બોલાવવા જવા પડશે.